God moral, frelser ingen

Det er interessant å se at mange kristne forsøker å dytte sitt moralsyn på andre mennesker. Men, det er dømt til å feile. Saken er den, at god moral frelser ingen. Det skaper kun avstand og fordømmelse på kort sikt.

Det er selvsagt riktig og nødvendig å kunne si i fra, i endel situasjoner og her trenger vi DHÅ hjelp. 

Hvorfor skal vi ikke alltid melde vårt moralsyn, og plassere "skapet". 
Rett er rett, er det ikke det?

Vi ser på vers Matt 5.23-
Dere er jordens salt. Men hvis saltet mister sin saltkraft, hvordan skal det da kunne bli salt igjen? Da er det ikke godt for noe annet enn å kastes ut og bli tråkket ned av menneskene. Dere er verdens lys. En by som ligger på et fjell, kan ikke skjules. Man tenner heller ikke en lampe og setter den under et kar, men i en lampeholder. Da gir den lys til alle som er i huset. På samme måte skal dere la lyset deres skinne for menneskene slik at de kan se de gode gjerningene deres og ære deres Far, Han som er i Himmelen.

Her forklarer Guds ord oss hva saltet og lyset er. Hvis vi begynner med salt, så ser vi at saltet er kraft. Kraften er det Gud som fyller oss med, dvs at vi fyllt med DHÅ kan vi operere i kraft. DHÅ er gitt oss for å gi oss retning, og gi oss hva vi skal tale. Hjelperen Talsmannen.

Lyset gir oss innsikt, og bryter vei i mørke. Lyset fra evangeliet, er ett lys som peker på Jesus som forsoner. Vi elsker, fordi han har elsket oss først. Å la lyset skinne betyr gode gjerninger som Gud virker i oss ved DHÅ. Her er det viktig å se at lyset er ikke å være et moralpoliti, men å være et forbilde i gode gjerninger. 

Men hva er forskjellen? sier du

Om vi ser hva Jesus gjør med kvinnen grepet i hor, forstår vi Jesu holdning til synden, umoralen, mørke som rådet i denne tiden. Jesus frelste (reddet) denne kvinnen fra døden, bokstavelig talt. Dette gjorde han fordi han ikke fordømte henne. Hun ble samtidig ikledd kraft til å leve fri fra synd, fordi Gud ikke fordømte henne.

Til avslutning ser vi tydelig hva lyset er.
Da talte Jesus på nytt til dem og sa: «Jeg er verdens lys. Den som følger Meg, skal ikke vandre i mørket, men ha livets lys.»

Og hvis vi i tillegg tar med hva den egentlige synden er, så forstår vi at det ikke er umoral som er problemet.  Synden er, at de ikke tror.

Joh 16.8 Når Han kommer, skal Han overbevise verden om synd og om rettferdighet og om dom. Om synd, fordi de ikke tror på Meg, om rettferdighet, fordi Jeg går til Min Far og dere ikke ser Meg lenger, om dom, fordi denne verdens fyrste er dømt. Jeg har ennå mye å si dere, men dere kan ikke bære det nå. Men når Han, sannhetens Ånd, kommer, skal Han veilede dere til hele sannheten. 

Amen